ประเทศโอมาน

ประเทศในเอเชียตะวันตกเฉียงใต้
ระวังสับสนกับ อัมมาน ซึ่งมีการสะกดด้วยภาษาอาหรับแบบเดียวกันกับโอมาน
21°N 57°E﻿ / ﻿21°N 57°E﻿ / 21; 57
| รัฐสุลต่านโอมาน سلطنة عُمان (อาหรับ) |
| --- | --- |
   ธงชาติ     ตราแผ่นดิน  
เพลงชาติ: อัสซะลามุสซุลฏอนี 
ที่ตั้งของประเทศโอมานในคาบสมุทรอาหรับ (สีเขียวเข้ม)
เมืองหลวง และเมืองใหญ่สุด: มัสกัต 23°35′20″N 58°24′30″E﻿ / ﻿23.58889°N 58.40833°E﻿ / 23.58889; 58.40833
ภาษาราชการ: อาหรับ
ศาสนา : อิสลาม (ศาสนาประจำชาติ)
เดมะนิม: ชาวโอมาน
การปกครอง: รัฐเดี่ยวอิสลาม สมบูรณาญาสิทธิราชย์

• สุลต่าน : สมเด็จพระราชาธิบดีสุลต่านฮัยษัม บิน ฏอริก อาล ซะอีด
• มกุฎราชกุมาร : ษียะซิน บิน ฮัยษัม
 
สภานิติบัญญัติ: สภาโอมาน
• สภาสูง: สภาแห่งรัฐ (มัจลิซุดเดาละฮ์)
• สภาล่าง: สภาที่ปรึกษา (มัจลิซุชชูรอ)
ก่อตั้ง

• การอพยพของเผ่าอัซด์ : ค.ศ. 130
• อัลญุลันดา : ค.ศ. 629
• ก่อตั้งรัฐอิหม่าม : ค.ศ. 751
• ราชวงศ์นับฮาน : ค.ศ. 1154
• ราชวงศ์ยะอ์รุบ : ค.ศ. 1624
• ราชวงศ์อาล ซะอีด : ค.ศ. 1744
• มัสกัตกับโอมาน : 8 มกราคม ค.ศ. 1856
• สงครามญะบะลุลอัคฎ็อร : ค.ศ. 1954–1959
• การกบฏซุฟาร : 9 มิถุนายน ค.ศ. 1965 – 11 ธันวาคม ค.ศ. 1975
• รัฐสุลต่านโอมาน : 9 สิงหาคม ค.ศ. 1970
• ยอมรับเป็นสมาชิกสหประชาชาติ : 7 ตุลาคม ค.ศ. 1971
• รัฐธรรมนูญฉบับปัจจุบัน : 11 มกราคม ค.ศ. 2021
 
พื้นที่
• รวม: 309,500 ตารางกิโลเมตร (119,500 ตารางไมล์) (อันดับที่ 70)
• แหล่งน้ำ (%): น้อย
ประชากร
• พ.ศ. 2560 ประมาณ: 4,424,762 (อันดับที่ 125)
• สำมะโนประชากร 2010: 2,773,479
• ความหนาแน่น: 15 ต่อตารางกิโลเมตร (38.8 ต่อตารางไมล์) (อันดับที่ 177)
จีดีพี (อำนาจซื้อ) : 2018 (ประมาณ)
• รวม: 203.959 พันล้านดอลลาร์สหรัฐ (อันดับที่ 67)
• ต่อหัว: 47,366 ดอลลาร์สหรัฐ (อันดับที่ 23)
จีดีพี (ราคาตลาด) : 2020 (ประมาณ)
• รวม: 62.305 พันล้านดอลลาร์สหรัฐ (อันดับที่ 75)
• ต่อหัว: 14,423 ดอลลาร์สหรัฐ (อันดับที่ 49)
จีนี (2018): 30.75 ปานกลาง
เอชดีไอ (2019):  0.813 สูงมาก · อันดับที่ 60
สกุลเงิน: เรียลโอมาน (OMR)
เขตเวลา: UTC+4 (เวลามาตรฐานอ่าวเปอร์เซีย)
ขับรถด้าน: ขวา
รหัสโทรศัพท์: +968
โดเมนบนสุด: .om, عمان.
เว็บไซต์ www.oman.om
โอมาน (อังกฤษ: Oman; อาหรับ: عُمان) หรือชื่อทางการว่า  รัฐสุลต่านโอมาน (อังกฤษ: Sultanate of Oman; อาหรับ: سلطنة عُمان) เป็นประเทศในภูมิภาคเอเชียตะวันตกเฉียงใต้ บนชายฝั่งตะวันออกเฉียงใต้ของคาบสมุทรอาหรับ มีพรมแดนทางทิศตะวันตกเฉียงเหนือติดกับสหรัฐอาหรับเอมิเรตส์ ทางตะวันตกติดกับซาอุดีอาระเบีย และทางทิศตะวันตกเฉียงใต้ติดกับเยเมน มีชายฝั่งบนทะเลอาหรับทางใต้และตะวันออก และอ่าวโอมานทางตะวันออกเฉียงเหนือ นอกจากนี้ก็ยังมีดินแดนส่วนแยกอยู่ในสหรัฐอาหรับเอมิเรตส์อีกด้วย มีเมืองหลวงที่เมืองที่ใหญ่ที่สุดคือมัสกัต
ตั้งแต่ศตวรรษที่ 17 โอมานเป็นอาณาจักรที่แข่งขันกับจักรวรรดิโปรตุเกสและบริติชเพื่อแย่งชิงอิทธิพลในอ่าวเปอร์เซียและมหาสมุทรอินเดีย อาณาจักรเจริญรุ่งเรื่องถึงขีดสุดในศตวรรษที่ 19 อิทธิพลของโอมานขยายไปทั่วช่องแคบฮอร์มุซไปจนถึงบริเวณที่เป็นประเทศอิหร่านและปากีสถานในปัจจุบัน เมื่ออำนาจของโอมานเริ่มเสื่อมถอยลงในศตวรรษที่ 20 ดินแดนทั้งหมดก็ตกอยู่ภายใต้อิทธิพลของสหราชอาณาจักรเป็นเวลากว่า 300 ปี ในช่วงเวลานี้ความสัมพันธ์ระหว่างสองอาณาจักรเกิดจากการมีผลประโยชน์ร่วมกัน สหราชอาณาจักรยอมรับความสำคัญทางภูมิศาสตร์ของโอมานในฐานะศูนย์กลางการค้าที่ยึดเส้นทางการค้าในอ่าวเปอร์เซียและมหาสมุทรอินเดีย และปกป้องอาณาจักรของพวกเขาในอนุทวีปอินเดีย และกรุงมัสกัตยังเคยเป็นท่าเรือการค้าหลักของภูมิภาคในอ่าวเปอร์เซียในอดีต
สุลต่าน สมเด็จพระราชาธิบดีสุลต่านกอบูส บิน ซะอีด อาล ซะอีด ถือเป็นผู้นำตกทอดของประเทศในระบอบสมบูรณาญาสิทธิราชย์อย่างยาวนานตั้งแต่ ค.ศ. 1970 จนกระทั่งการสวรรคตใน ค.ศ. 2020 ตามกฎของการสืบราชบัลลังก์สุลต่านโอมาน พระราชโอรสของสุลต่านมักจะได้รับการประกาศให้เป็นกษัตริย์องค์ใหม่ อย่างไรก็ตาม สมเด็จพระราชาธิบดีสุลต่านกอบูสไม่มีพระราชโอรส และ สมเด็จพระราชาธิบดีสุลต่านฮัยษัม บิน ฏอริก อาล ซะอีด ซึ่งมีศักดิ์เป็นลูกพี่ลูกน้องของพระองค์ได้รับการแต่งตั้งเป็นผู้สืบทอดราชบัลลังค์ต่อ
โอมานเป็นรัฐอิสระที่เก่าแก่ที่สุดในโลกอาหรับ และเป็นสมาชิกของสหประชาชาติ สันนิบาตอาหรับ สภาความร่วมมืออ่าวอาหรับ ขบวนการไม่ฝักใฝ่ฝ่ายใด และองค์การความร่วมมืออิสลาม โอมานมีปริมาณน้ำมันสำรองเป็นอันดับที่ 22 ของโลก ใน ค.ศ. 2010 โครงการพัฒนาแห่งสหประชาชาติ จัดอันดับโอมานเป็นประเทศที่มีการพัฒนามากที่สุดในโลกในแง่ของการพัฒนาในช่วง 40 ปีที่ผ่านมา รายได้หลักของประเทศมาจากการท่องเที่ยว การค้า ประมง อินทผลัม และผลิตผลทางการเกษตรอื่น ๆ โอมานจัดอยู่ในกลุ่มประเทศเศรษฐกิจที่มีรายได้สูง และใน ค.ศ. 2021 โอมานอยู่ในอันดับที่ 73 ของประเทศที่สงบสุขที่สุดในโลกตามดัชนีสันติภาพโลก